Фенове на "Левски” ще се надъхват преди вечното дерби с ЦСКА, като млатят бежанци. Ултрасите подготвяли акцията си в интернет. Първоначално сините организирали хореографията си по време на мача с армейците. Скоро обаче това прераснало в трибуна за уреждане на масови погроми срещу бежанците.

"Хубаво е да се поломят малко маймуни в центъра. София заприлича на булгаристанска столица”, пише "патриот”, цитиран от в. "Телеграф”.

Омразата към сирийците е на път да засенчи тази между сините и червените. Коментар във форума призовава привърженици на "Левски" и ЦСКА да се обединят "в името на България” и да излязат на марш срещу бежанците.

В момента в столицата има около 4000 търсещи убежище, като част от тях се разхождат свободно по улиците.

От МВР отричат да разполагат с информация за готвени от феновете сблъсъци.